Lav et referat af nedenstående tekst:

Tekst:
Frederikshavn White Hawks har fredag fået styr på målmandssituationen forud for den kommende sæson. Høgene har skrevet kontrakt med den 29-årige amerikaner Joe Fallon, som kommer til fra norsk ishockey. Joe Fallon er med sine 191 centimeter en rimelig stor målmand og han betegnes som en stabil og rolig sidste skanse, som kan levere i de afgørende kampe. Det viste Fallon blandt andet i sidste sæson, hvor han gjorde en rigtig god figur for Lillehammer i den norske liga. Fallon har desuden 64 kampe i den næstebedste nordamerikanske række, AHL, på cv'et. Frederikshavn har tidligere haft held med at satse på en amerikansk keeper. I forrige sæson var Fallons landsmand Bryan Hogan således tæt på at vinde mesterskabet med høgene, som tabte guldet i den afgørende finalekamp. Joe Fallon kommer til at danne målmandsduo med unge Matthias "Hønse" Hansen i den kommende sæson. Tidligere fredag offentliggjorde Aalborg Pirates, at klubben har skrevet kontrakt med den lettiske målmand Ervins Mustukovs, så begge nordjyske Metal Liga-mandskaber har nu fået deres førstemålmand i hus.

Referat:
Det bliver den 29-årige amerikaner Joe Fallon, som skal vogte Frederikshavn White Hawks' mål i den kommende sæson.